PMIndiaData/PMIndiaSum huggingface dataset:
పూర్వ రక్షణ శాఖ మంత్రి మరియు నాలుగుసార్లు గోవా కుముఖ్యమంత్రి కీర్తిశేషుడు శ్రీ మనోహర్ పర్రికర్ కు నివాళి గా గ్రీన్ ఫీల్డ్ ఇంటర్నేశనల్ ఎయర్ పోర్ట్ మోపా, గోవా కు ‘మనోహర్ ఇంటర్ నేశనల్ ఎయర్ పోర్ట్ – మోపా, గోవా’అని పేరు పెట్టేందుకు ఎక్స్-పోస్ట్ ఫ్యాక్టో ఆమోదాన్ని ఇచ్చిన మంత్రిమండలి

పూర్వ రక్షణ శాఖ మంత్రి మరియు నాలుగుసార్లు గోవా కు ముఖ్యమంత్రి కీర్తిశేషుడు శ్రీ మనోహర్ పర్రికర్ కు నివాళి గా గ్రీన్ ఫీల్డ్ ఇంటర్ నేశనల్ ఎయర్ పోర్ట్ మోపా, గోవా కు ‘మనోహర్ ఇంటర్ నేశనల్ ఎయర్ పోర్ట్ – మోపా, గోవా’ అని పేరు పెట్టేందుకు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఎక్స్-పోస్ట్ ఫ్యాక్టో ఆమోదాన్ని తెలిపింది. గోవా రాష్ట్ర ప్రజల ప్రతిష్టాత్మకమైన ఆకాంక్షల ను నెరవేర్చడానికి గోవా లోని మోపా లో గల క్రొత్త అంతర్జాతీయ విమానాశ్రయాని కి ‘మనోహర్ ఇంటర్ నేశనల్ ఎయర్ పోర్ట్ -మోపా, గోవా’ అని పేరు పెట్టడం కోసం గోవా రాష్ట్ర ప్రభుత్వ మంత్రిమండలి ఏకగ్రీవ నిర్ణయాన్ని తీసుకొందని గోవా ముఖ్యమంత్రి తెలియ జేశారు. గోవా లోని మోపా లో నూతన విమానాశ్రయాన్ని ప్రధాన మంత్రి శ్రీ నరేంద్ర మోదీ 2022వ సంవత్సరం డిసెంబర్ లో ప్రారంభించారు. పూర్వం భారత ప్రభుత్వం లో రక్షణ మంత్రి గాను, అలాగే గోవా పూర్వ ముఖ్యమంత్రి గాను సేవలు అందించిన కీర్తి శేషుడు డాక్టర్ మనోహర్ పర్రికర్ ఆధునిక గోవా నిర్మాణం లో అందించినటువంటి తోడ్పాటు కు గుర్తింపు గా ఈ విమానాశ్రయాని కి ఆయన పేరు ను పెట్టడం జరిగింది.
హిమాచ‌ల్ ప్ర‌దేశ్ రాష్ట్ర అవ‌త‌ర‌ణ దినం నాడు ఆ రాష్ట్ర ప్ర‌జ‌ల కు అభినంద‌న‌లు తెలిపిన ప్ర‌ధాన మంత్రి

హిమాచ‌ల్ ప్ర‌దేశ్ రాష్ట్రావ‌త‌ర‌ణ దినం నాడు ఆ రాష్ట్ర ప్ర‌జ‌ల కు ప్ర‌ధాన మంత్రి శ్రీ న‌రేంద్ర మోదీ అభినంద‌న‌లు తెలిపారు. ‘‘హిమాచ‌ల్ ప్ర‌దేశ్ రాష్ట్రావ‌త‌ర‌ణ దినం సందర్భం గా ఆ రాష్ట్ర ప్ర‌జ‌ల కు శుభాకాంక్ష‌లు. ప్రాకృతిక శోభ‌ కు మ‌రియు సాహ‌సాని కి పేరు తెచ్చుకొన్న ఈ రాష్ట్రం రానున్న కాలాల్లో మ‌రింత స‌మృద్ధి ని సాధించు గాక‌. ఈ రాష్ట్ర ప్ర‌జ‌లు సంతోషం గాను, చ‌క్క‌టి ఆరోగ్యం తోను మనుగడ సాగించాల‌ని ఆ ఈశ్వ‌రుడి ని నేను ప్రార్థిస్తున్నాను’’ అని ఒక సందేశం లో ప్ర‌ధాన మంత్రి పేర్కొన్నారు.
గాంధీ జయంతి సందర్భంగా ఆయనకు ప్రధానమంత్రి నివాళి

మహాత్మా గాంధీ జయంతి సందర్భంగా ప్రధానమంత్రి శ్రీ నరేంద్ర మోదీ ఆయనకు నివాళి అర్పించారు. జాతిపితకు నివాళిగా ఖాదీ, హస్తకళా ఉత్పత్తులు కొనుగోలు చేయాలని శ్రీ మోదీ ప్రజలకు విజ్ఞప్తి చేశారు. భారతదేశం స్వాతంత్ర్య అమృత మహోత్సవం నిర్వహించుకుంటున్న నేపథ్యంలో ఈ ఏడాది గాంధీ జయంతి మరింత ప్రత్యేకమైనదని శ్రీ మోదీ నొక్కి చెప్పారు. మహాత్మా గాంధీపై తన మనోభావాల వీడియోను కూడా ఆయన ప్రజలతో పంచుకున్నారు. ఈ సందర్భంగా ఒక ట్వీట్‌ ద్వారా ఇచ్చిన సందేశంలో: “#గాంధీ జయంతినాడు మహాత్మునికి నివాళి అర్పిస్తున్నాను. భారతదేశం స్వాతంత్ర్య అమృత మహోత్సవం నిర్వహించుకుంటున్న నేపథ్యంలో ఈ ఏడాది గాంధీ జయంతి మనకెంతో ప్రత్యేకం. మనమంతా సదా బాపూజీ ఆశయాలను పాటిద్దాం. ఈ మేరకు ఆయనకు నివాళిగా ఖాదీ, హస్తకళా ఉత్పత్తులు కొనుగోలు చేయాలని నేను మీకందరికీ విజ్ఞప్తి చేస్తున్నాను” అని ప్రధానమంత్రి పేర్కొన్నారు.
పాకిస్థాన్ ప్ర‌ధానితో మాట్లాడిన ప్ర‌ధాన‌మంత్రి శ్రీ న‌రేంద్ర మోదీ  :  భూకంపంలో ప్రాణన‌ష్టంపై సంతాపం

భార‌త్ త‌ర‌పున పూర్తి స‌హాయ స‌హ‌కారాలు అందిస్తామ‌ని వెల్ల‌డి పాకిస్థాన్ ప్ర‌ధానమంత్రి శ్రీ న‌వాజ్ ష‌రీఫ్‌ తో భార‌త ప్ర‌ధాన‌మంత్రి శ్రీ న‌రేంద్ర మోదీ ఈరోజు ఫోన్‌లో మాట్లాడారు. భూకంపంలో ప్రాణ న‌ష్టం సంభ‌వించ‌డంపై ప్ర‌ధాని శ్రీ న‌రేంద్ర మోదీ సంతాపం తెలిపారు. ఈ విప‌త్క‌ర ప‌రిస్థితుల్లో పాకిస్థాన్‌కు భార‌త్ త‌ర‌పున పూర్తి స‌హాయ స‌హ‌కారాలు అందిస్తామ‌ని పేర్కొన్నారు. ”పాకిస్థాన్ ప్ర‌ధాన‌మంత్రి న‌వాజ్ ష‌రీఫ్‌తో మాట్లాడాను. భూకంపంలో ప్రాణ న‌ష్టం సంభ‌వించ‌డంపై సంతాపం తెలిపాను. భార‌త్ త‌ర‌ఫున అన్ని విధాలుగా స‌హాయ స‌హ‌కారాలు అందిస్తామ‌ని హామీ ఇచ్చాను. గీత క్షేమంగా భార‌త్ కు చేరుకునేందుకు కృషి చేసినందుకు ప్ర‌ధాన‌మంత్రి న‌వాజ్ ష‌రీఫ్ కు కృత‌జ్ఞ‌త‌లు తెలిపాను” అని ప్ర‌ధాన‌మంత్రి పేర్కొన్నారు.
రాణి లక్ష్మీబాయి జయంతి సందర్భంగా ఆమెను స్మరించుకున్న ప్రధానమంత్రి

రాణి లక్ష్మీబాయి జయంతి సందర్భంగా ప్రధానమంత్రి శ్రీ న‌రేంద్ర మోదీ ఆమెను స్మరించుకున్నారు. ఆమె ధైర్యసాహసాలు, దేశం కోసం చేసిన అనిర్వచనీయ త్యాగం చిరస్మరణీయమని శ్రీ మోదీ అన్నారు. ఈ మేరకు ఒక ట్వీట్‌ ద్వారా పంపిన సందేశంలో: “రాణి లక్ష్మీబాయి జయంతి నేపథ్యంలో ఆమెను స్మరించుకుంటున్నాను. ఆమె ధైర్యసాహసాలు దేశం కోసం చేసిన త్యాగం చిరస్మరణీయం. వలస పాలనపై ఆమె మొక్కవోని పోరాటం మనకెంతో స్ఫూర్తిదాయకం. ఈ సందర్భంగా గత సంవత్సరం ఇదేరోజున నేను ఝాన్సీని సందర్శించిన జ్ఞాపకాలను మీతో పంచుకుంటున్నాను” అని ప్రధానమంత్రి పేర్కొన్నారు.
మలేశియాలో పూర్వ కేబినెట్ మంత్రి తున్  డాక్టర్ ఎస్. సేమివేలు కన్నుమూత పట్ల సంతాపాన్ని వ్యక్తం  చేసినప్రధాన మంత్రి

మలేశియా లో పూర్వ కేబినెట్ మంత్రి మరియు ప్రవాసి భారతీయ సమ్మాన్ పురస్కారాన్ని అందుకొన్న మలేశియా లోని ఒకటో వ్యక్తి అయినటువంటి తున్ డాక్టర్ ఎస్. సేమి వేలు కన్నుమూత పట్ల ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు. ప్రధాన మంత్రి ఒక ట్వీట్ లో – ‘‘మలేశియా లో పూర్వ కేబినెట్ మంత్రి మరియు ప్రవాసీ భారతీయ సమ్మాన్ పురస్కారాన్ని అందుకొన్న మలేశియా లోని ఒకటో వ్యక్తి అయినటువంటి తున్ డాక్టర్ ఎస్. సేమి వేలు కన్నుమూశారని తెలిసి దుఃఖిస్తున్నాను. ఆయన కుటుంబాని కి ఇదే హార్దిక సంతాపం. ఓమ్ శాంతి.’’ అని పేర్కొన్నారు.
మాతా వైష్ణోదేవి భవన్ వద్ద తొక్కిసలాట బాధితులకు ‘పీఎంఎన్‌ఆర్‌ఎఫ్‌’ నుంచి నష్టపరిహారం చెల్లింపునకు ప్రధాని ఆమోదం

మాతా వైష్ణోదేవి భవన్ వద్ద తొక్కిసలాట దుర్ఘటనలో ప్రాణాలు కోల్పోయినవారి కుటుంబాలకు ‘ప్రధానమంత్రి జాతీయ సహాయ నిధి’ (పీఎంఎన్‌ఆర్‌ఎఫ్‌) నుంచి నష్ట పరిహారం చెల్లించేందుకు ప్ర‌ధానమంత్రి శ్రీ న‌రేంద్ర మోదీ ఆమోదం తెలిపారు. ఈ మేరకు ప్రధానమంత్రి కార్యాలయం ఒక ట్వీట్‌ ద్వారా సమాచారమిస్తూ- “మాతా వైష్ణోదేవి భవన్‌లో తొక్కిసలాట జరిగి మరణించిన వారి కుటుంబాలకు ‘పీఎంఎన్‌ఆర్‌ఎఫ్‌’ నుంచి తలా రూ.2 లక్షల వంతున, గాయపడిన వారికి రూ.50,000 చొప్పున నష్టపరిహారం అందజేయబడుతుంది: ప్రధానమంత్రి @నరేంద్రమోదీ” అని తెలిపింది.
ప్రముఖ తెలుగు సినీ నటుడు శ్రీ కైకాల సత్యనారాయణ కన్నుమూత పట్ల సంతాపాన్ని వ్యక్తం చేసిన ప్రధాన మంత్రి

ప్రముఖ తెలుగు సినీ నటుడు శ్రీ కైకాల సత్యనారాయణ కన్నుమూత పట్ల ప్రధాన మంత్రి శ్రీ నరేంద్ర మోదీ తీవ్ర సంతాపాన్ని వ్యక్తం చేశారు. ప్రధాన మంత్రి ఒక ట్వీట్ లో – ‘‘ప్రముఖ తెలుగు సినీ దిగ్గజం శ్రీ కైకాల సత్యనారాయణ గారు కన్నుమూత పట్ల వేదన కు గురయ్యాను. ఆయన తన విభిన్న పాత్రల తో, అద్భుతమైన నటనా చాతుర్యం తో అనేక తరాల ప్రేక్షకుల కు చిరపరిచితులు. ఆయన కుటుంబాని కి మరియు ఆయన ను అభిమానించే వారికి ఇదే నా సంతాపం. ఓం శాంతి.’’ అని పేర్కొన్నారు
జౌళి రంగాని కి మ‌ద్ద‌తు ఇచ్చేందుకు గాను స్కీమ్ టు రిబేట్ స్టేట్ అండ్ సెంట్ర‌ల్ ఎంబెడెడ్ టాక్సెస్ కు ఆమోదం తెలిపిన మంత్రివర్గం

జౌళి రంగాని కి మ‌ద్ద‌తు ను ఇచ్చేందుకు గాను స్కీమ్ టు రిబేట్ స్టేట్ అండ్ సెంట్ర‌ల్ ఎంబెడెడ్ టాక్సెస్ కు ప్ర‌ధాన మంత్రి శ్రీ న‌రేంద్ర మోదీ అధ్యక్ష‌త న‌ జ‌రిగిన కేంద్ర మంత్రివ‌ర్గ స‌మావేశం ఆమోదం తెలిపింది. ఇది దుస్తుల మ‌రియు మేడ్-అప్ ల ఎగుమ‌తి ని సున్నా రేటు కు తెచ్చే విధం గా వివిధ చ‌ర్య ల‌ను చేప‌ట్టేందుకు ప్ర‌భుత్వాని కి మార్గాన్ని సుగ‌మం చేయ‌నుంది. వివరాలు: ప్ర‌స్తుతం దుస్తులు మ‌రియు మేడ్-అప్ విభాగాలు స్కీమ్ ఫ‌ర్ రిబేట్ ఆఫ్ స్టేట్ లెవీస్ (ఆర్ఒఎస్ఎల్‌) లో భాగం గా మ‌ద్ద‌తు ను పొందుతున్నాయి. అయితే, కొన్ని రాష్ట్రాలు మ‌రియు కేంద్ర ప‌న్నులు ఇప్ప‌టికీ ఎగుమ‌తి వ్య‌యాల లో క‌ల‌సివుంటున్నాయి. భార‌త‌దేశ వ‌స్త్ర ఎగుమ‌తి గంప లో దాదాపు 56 శాతం ఉమ్మ‌డి వాటా ను క‌లిగివున్న దుస్తులు మ‌రియు మేడ్‌-అప్ ల‌కు సంబంధించి అన్ని ఎంబెడెడ్ స్టేట్ అండ్ సెంట్ర‌ల్ టాక్సెస్‌/ లెవీస్ ను త‌గ్గించేందుకు ఒక ప‌థ‌కాన్ని అమ‌లు చేయాల‌ని మంత్రివ‌ర్గం నిర్ణ‌యించింది. ఐటి చోదక స్క్రిప్ట్ సిస్ట‌మ్ ద్వారా నోటిఫై చేసిన రేట్ల తో ప‌న్నులు మ‌రియు సుంకాల లో త‌గ్గింపు ను అనుమ‌తించ‌డం జ‌రుగుతుంది. ప్ర‌యోజ‌నాలు: ప్ర‌తిపాదిత చ‌ర్య‌లు జౌళి రంగాన్ని స్ప‌ర్ధాత్మ‌కం గా తీర్చిదిద్దుతాయ‌ని ఆశించడమైంది. దుస్తులు, ఇంకా మేడ్‌-అప్ విభాగాల కు రిబేట్ ఆఫ్ ఎంబెడెడ్ స్టేట్ అండ్ సెంట్ర‌ల్ టాక్సెస్ / లెవీస్ ను వ‌ర్తింప చేయ‌డం వ‌ల్ల సున్నా రేటు తో కూడిన ఎగుమ‌తు ల‌కు ఆస్కారం ఏర్ప‌డుతుంది. త‌ద్వారా ఎగుమ‌తి విప‌ణుల లో భార‌త‌దేశం యొక్క స్పర్ధాత్మకత పుంజుకొంటుంది. అంతేకాకుండా జౌళి, ఇంకా దుస్తుల రంగం లో స‌మాన‌త్వం తో కూడిన వృద్ధి కి మ‌రియు స‌మ్మిళిత‌మైన వృద్ధి కి వీలు చిక్కుతుంది.
పౌరవిమానయాన శాఖ డైరెక్టర్ జనరల్ (డిజిసిఏ) మరియు ఫ్రెంచి పౌర విమానయాన సంస్థల మధ్య సహకార ఒప్పందానికి కేబినెట్ ఆమోదం

భారత పౌర విమానయాన డైరెక్టర్ జనరల్ (డిజిసిఏ), ఫ్రాన్స్ కు చెందిన పౌర విమానయాన నియంత్రణ సంస్థ డైరెక్షన్ జనరలే డి ల ఏవియేషన్ సివిలే (డిజిఏసి) మధ్య సహకారానికి కుదిరిన అవగాహనా ఒప్పందానికి ప్రధాని శ్రీ నరేంద్రమోదీ నాయకత్వంలోని కేంద్రకేబినెట్ ఆమోదం తెలిపింది. అంతర్జాతీయ పౌర విమానయాన సంస్థ (ఐసిఏఓ) సిఫారసులు, ప్రమాణాల అమలుకు సాంకేతిక పరిజ్ఞానం అందించుకోవడం ఈ ఒప్పందం లక్ష్యం. రెండు ప్రభుత్వాలు ఈ సహకారానికి ఆమోదముద్ర వేసిన అనంతరం సంతకాలు చేసే ఈ ఒప్పందం నాలుగు సంవత్సరాల కాలం అమలులో ఉంటుంది. డిజిసిఏ అధికారుల నైపుణ్యాలు, అనుభవం మరింతగా పెంచుకోవడానికి ఈ సాంకేతిక సహకార ఒప్పందం దోహదపడుతుంది. ఇందులో భాగంగా ఉభయ సంస్థలు ఇంజనీర్లు, టెక్నీషియన్లు, మేనేజర్లకు శిక్షణ ఇవ్వడంలో సహకరించుకుంటాయి. ఇది కాకుండా డిజిఏసి, డిజిసిఏల ఉమ్మడి ప్రయోజనాల పరిధిలో ఏ విభాగంలో అయినా సహకరించుకునేందుకు వీలు కలుగుతుంది. ఈ దిగువ విభాగంలో ఆ సహకారం ఉంటుంది… ఎ) ఒప్పందంలోని లక్ష్యాల సాధన కోసం అవసరమైన వివిధ సాంకేతిక పరిజ్ఞానాలను ఇచ్చి పుచ్చుకోవడం బి) శిక్షణ కార్యక్రమాల నిర్వహణ కోసం ఫ్రెంచి నిపుణులను భారత్ కు పంపడం సి) శిక్షణ కార్యక్రమాల నిర్వహణ కోసం భారత్ కు చెందిన నిపుణులను ఫ్రాన్స్ కు పంపడం భారత్ లో డిజిసిఏ, ఫ్రాన్స్ లో డిసిఏసి నిర్వహించే విధులను పరస్పర అంగీకారంతో కొనసాగించుకోవడం కూడా ఇందులో భాగంగా ఉంటుంది.
ప్రధాన మంత్రి ‘గ్రామీణ్ డిజిటల్ సాక్షరతా అభియాన్’ ను 6 కోట్ల గ్రామీణ కుటుంబాలకు వర్తింపచేసేందుకు ఆమోదం తెలిపిన కేంద్ర మంత్రిమండలి

గ్రామీణ ప్రాంతాలలో 6 కోట్ల కుటుంబాలకు డిజిటల్ అవగాహనపరంగా విద్యావంతులుగా తీర్చిదిద్దడం కోసం ఉద్దేశించిన ‘ప్రధాన మంత్రి గ్రామీణ్ డిజిటల్ సాక్షరతా అభియాన్’ (పిఎమ్ జిడిఐఎస్ హెచ్ఎ)కు కేంద్ర మంత్రివర్గం ఆమోదం తెలిపింది. ప్ర‌ధాన మంత్రి శ్రీ న‌రేంద్ర మోదీ కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. 2019 మార్చి కల్లా గ్రామీణ ప్రాంతాలలో డిజిటల్ విద్యావ్యాప్తికి ఉద్దేశించిన ఈ ప్రాజెక్టుకు రూ.2,351.38 కోట్లు ఖర్చు అవుతుంది. ఇది 2016-17 కేంద్ర బడ్జెటు లో ఆర్థిక మంత్రి చేసిన ప్రకటనకు అనుగుణంగా ఉంది. పిఎమ్ జిడిఐఎస్ హెచ్ఎ ప్రపంచంలో అతి పెద్ద డిజిటల్ లిటరసీ కార్యక్రమాలలో ఒకటి కాగలుగుతుందని భావిస్తున్నారు. ఈ పథకంలో భాగంగా, 2016-17 ఆర్థిక సంవత్సరంలో 25 లక్షల మంది అభ్యర్థులకు, 2017-18 ఆర్థిక సంవత్సరంలో 275 లక్షల మంది అభ్యర్థులకు,2018-19 ఆర్థిక సంవత్సరంలో 300 లక్షల మంది అభ్యర్థులకు శిక్షణను అందిస్తారు. ఈ పథకం పరిధిలోకి అన్ని ప్రాంతాలు వచ్చేందుకుగాను 2,50,000 గ్రామ పంచాయతీలలోనూ ప్రతి ఒక్క గ్రామ పంచాయతీ నుండి సగటున 200-300 అభ్యర్థులను ఈ పథకం కోసం నమోదు చేసేటట్లు చూస్తారు. డిజిటల్ పరంగా విద్యావంతులైన వ్యక్తులు కంప్యూటర్లను మరియు టాబ్లెట్ లు, స్మార్ట్ ఫోన్ ల వంటి డిజిటల్ ఏక్సెస్ డివైసెస్ ను పనిచేయించగలరు; ఇమెయిల్ లను పంపడం, అందుకోవడం చేయగలరు; ఇంటర్ నెట్ ను బ్రౌజ్ చేయగలుగుతారు; ప్రభుత్వ సేవలను పొందగలుగుతారు, సమాచారాన్ని అన్వేషించగలుగుతారు; నగదు రహిత లావాదేవీల వంటి వాటిని నిర్వహించగలుగుతారు; కాబట్టి, దేశ నిర్మాణ ప్రక్రియలో చురుకుగా పాలుపంచుకోవడం కోసం సమాచార సాంకేతికతను (ఐటి ని) వినియోగించగలుగుతారు. ఈ పథకాన్ని ఎలక్ట్రానిక్స్ అండ్ ఐటి మంత్రిత్వ శాఖ పర్యవేక్షించనుంది. ఈ శాఖకు రాష్ట్రాలు/కేంద్ర పాలిత ప్రాంతాలు వాటి డెజిగ్నేటెడ్ స్టేట్ ఇంప్లిమెంటింగ్ ఏజన్సీస్, డిస్ట్రిక్ట్ ఇ- గవర్నెన్స్ సొసైటీ (డిఇజిఎస్) వగైరా ల ద్వారా తమ సమన్వయాన్ని అందజేస్తాయి. పూర్వరంగం: విద్య పై 71వ ఎన్ఎస్ఎస్ఒ సర్వేక్షణ ప్రకారం, కేవలం 6 శాతం గ్రామీణ కుటుంబాల వద్ద కంప్యూటర్ లు ఉన్నాయి. దీనిని బట్టి, 15 కోట్లకు పైగా గ్రామీణ కుటుంబాల వద్ద కంప్యూటర్ లు లేవని, వీరిలో చెప్పుకోదగిన సంఖ్యలో కుటుంబాలు డిజిటల్ అవగాహనను సంపాదించుకొంటాయని విశ్లేషణ చాటిచెబుతోంది. డిజిటల్ ఇండియా కార్యక్రమంలో భాగంగా ఆరంభిస్తున్న పిఎమ్ జిడిఐఎస్ హెచ్ఎ గ్రామీణ ప్రాంతాల లోని 6 కోట్ల కుటుంబాలకు డిజిటల్ పరంగా విద్యావంతులను చేయడానికి ఉద్దేశించినటువంటిది. ఇది పౌరులకు కంప్యూటర్లు / డిజిటల్ ఏక్సెస్ డివైసెస్ లను ఉపయోగించడానికి కావలసిన నైపుణ్యాన్ని, విజ్ఞానాన్ని, సమాచార లభ్యతను సమకూర్చుతుంది. మొబైల్ ఫోన్ ల ద్వారా నగదు రహిత లావాదేవీలను ప్రభుత్వం ప్రోత్సహించదలుస్తున్నందున కోర్సు పాఠ్యాంశాలలో డిజిటల్ వ్యాలెట్ లు, మొబైల్ బ్యాంకింగ్, యూనిఫైడ్ పేమెంట్స్ ఇంటర్ ఫేస్ (యుపిఐ), అన్ స్ట్రక్చర్ డ్ సప్లిమెంటరీ డేటా (యుఎస్ఎస్ డి) మరియు ఆధార్ ఎనేబుల్ డ్ పేమెంట్ సిస్టమ్ (ఎఇపిఎస్) వగైరా లకు కూడా ప్రాముఖ్యం ఉంటుంది.
విజయ్ దివస్ సందర్భంగా 1971 యుద్ధంలో పోరాడిన సైనికులకు వందనమాచరించిన ప్రధాన మంత్రి

ప్రధాన మంత్రి శ్రీ నరేంద్ర మోదీ విజయ్ దివస్ ను పురస్కరించుకొని 1971 యుద్ధంలో పోరాడిన జవాన్ లకు వందనమాచరించారు. ‘‘1971 లో రణరంగాన పోరాడి తత్పరతతో మన దేశాన్ని కాపాడిన వారందరి దృఢ సాహసానికి- విజయ్ దివస్ సందర్భంగా- మనం నమస్కరిద్దాం. వారి యొక్క పరాక్రమాన్ని, సేవలను స్మరించుకొని ప్రతి ఒక్క భారతీయుడు గర్వపడుతున్నాడు’’ అని ప్రధాన మంత్రి తన సందేశంలో పేర్కొన్నారు.
ఎ) మార్కుల న‌మోదు కై ఉద్దేశించిన వ‌స్తువులు మ‌రియు సేవ‌ల అంత‌ర్జాతీయ వ‌ర్గీక‌ర‌ణ తాలూకు నైస్ ఒప్పందం లో,

ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న జ‌రిగిన‌ కేంద్ర మంత్రివ‌ర్గ స‌మావేశం (ఎ) మార్కుల న‌మోదు కై ఉద్దేశించిన వ‌స్తువులు మ‌రియు సేవ‌ల అంత‌ర్జాతీయ వ‌ర్గీక‌ర‌ణ తాలూకు నైస్ ఒప్పందం లో, (బి) ఫిగ‌రెటివ్ ఎలిమెంట్స్ ఆఫ్ మార్క్‌స్‌ యొక్క అంత‌ర్జాతీయ వ‌ర్గీక‌ర‌ణ ను ఏర్పాటు చేసేందుకు ఉద్దేశించిన వియ‌న్నా ఒప్పందం లో మ‌రియు (సి) పారిశ్రామిక డిజైన్ ల అంత‌ర్జాతీయ వ‌ర్గీక‌ర‌ణ ను ఏర్పాటు చేసేందుకు ఉద్దేశించినటువంటి లోకార్నో ఒప్పందం లో భార‌త‌దేశం ప్ర‌వేశించాల‌న్న ప్ర‌తిపాద‌న కు ఆమోదం తెలిపింది. నైస్, వియ‌న్నా మ‌రియు లోకార్నో ఒప్పందాల లో భారతదేశం చేరడం ట్రేడ్ మార్క్ మ‌రియు డిజైన్ అప్లికేశ‌న్స్ పరీక్ష నిమిత్తం వ‌ర్గీక‌ర‌ణ వ్య‌వ‌స్థల‌ ను- ప్ర‌పంచవ్యాప్తం గా అనుస‌రించే వ‌ర్గీక‌ర‌ణ వ్య‌వ‌స్థ ల‌కు అనుగుణం గా- రూపు దిద్దేందుకు భార‌త‌దేశం లోని ఇంటెలెక్చువ‌ల్ ప్రోప‌ర్టి ఆఫీసు కు సహాయకారి కాగలదు. ఇది భార‌తీయ డిజైన్ లు, ఫిగ‌రెటివ్ ఎలిమెంట్స్ మ‌రియు వ‌స్తువుల‌ ను అంత‌ర్జాతీయ వ‌ర్గీక‌ర‌ణ వ్య‌వ‌స్థ ల‌లో చేర్చేందుకు ఒక అవ‌కాశాన్ని ప్రసాదిస్తుంది. ఈ ప్రవేశం భార‌త‌దేశం లో ఐపి ల సంరక్ష‌ణ కు సంబంధించి విదేశీ పెట్టుబ‌డిదారుల లో విశ్వాసాన్ని పాదుగొల్ప‌ుతుంద‌ని ఆశించ‌డ‌మైంది. ఈ ప్రవేశం ఒప్పందం లో భాగం గా వ‌ర్గీక‌ర‌ణ ల‌ స‌మీక్ష కు మ‌రియు స‌వ‌రణ కు సంబంధించి నిర్ణయాలు చేజే ప్ర‌క్రియ‌ల లో హ‌క్కుల‌ ను వినియోగించుకొనేందుకు కూడా మార్గాన్ని సుగ‌మం చేయ‌నుంది.
నిర్మాణం, కూల్చివేతల రంగంలోని వ్య‌ర్థాల రీసైక్లింగ్ లో  కేంద్ర ప్ర‌జా ప‌నుల విభాగం, నార్వేకు చెందిన ఎస్ ఐ ఎన్ టీ ఈ ఎఫ్ ల మ‌ధ్య అవ‌గాహ‌న పూర్వ‌క ఒప్పందం

భార‌త‌దేశంలో నిర్మాణం, కూల్చివేతల రంగం (సీ అండ్ డీ) లోని వ్య‌ర్థాల రీసైక్లింగ్ లో శాస్త్రీయ ప‌రిశోధ‌న‌లు, హ్యూమ‌న్ రిసోర్స్ కెపాసిటీ బిల్డింగ్ అభివృద్ధిప‌ర‌చ‌డానికి కేంద్ర ప్ర‌జా ప‌నుల విభాగం (సీ పీ డ‌బ్ల్యు డీ), నార్వేకు చెందిన ఎస్ ఐ ఎన్ టీ ఈ ఎఫ్ ల మ‌ధ్య స‌హ‌కారం కోసం కుదిరిన అవ‌గాహ‌న పూర్వ‌క ఒప్పందం (ఎంఓయూ) కు కేంద్ర మంత్రివ‌ర్గ స‌మావేశం ఆమోదం తెలిపింది. ఈ స‌మావేశానికి ప్ర‌ధాని శ్రీ న‌రేంద్ర మోదీ అధ్య‌క్ష‌త వ‌హించారు. నేప‌థ్యం: ప‌రిశుభ్ర‌మైన భార‌త్ అనే ల‌క్ష్య సాధ‌న కోసం గౌర‌వ‌నీయ ప్ర‌ధాన‌మంత్రి 2014, అక్టోబ‌ర్ 2న “స్వ‌చ్ఛ భార‌త్ అభియాన్” పేరుతో ఒక భారీ ప్ర‌జా ఉద్య‌మాన్ని ప్రారంభించారు. భార‌త‌దేశంలో నిర్మాణ ప‌రిశ్ర‌మలో యేటా దాదాపు 10-12 మిలియ‌న్ ట‌న్నుల వ్య‌ర్థాలు వెలికి వ‌స్తున్నాయి. అంతేకాకుండా గృహ నిర్మాణం, రోడ్డు మార్గాల రంగాల‌లో యాగ్రిగేట్స్ కు త‌గ‌ని గిరాకీ ఉంది. అయితే గిరాకీకి, స‌ర‌ఫ‌రాకు మ‌ధ్య గ‌ణ‌నీయ‌మైన అంత‌రం ఉంది. సీ అండ్ డీ వ్య‌ర్థాల‌ను రీసైకిల్ చేయ‌డం ద్వారా ఈ అంత‌రాన్ని కొంత‌వ‌ర‌కు త‌గ్గించే వీలు ఉంది. ఇటుక‌లు, చెక్క‌లు, లోహం త‌దిత‌ర కొన్ని వ‌స్తువుల పున‌ర్ వినియోగం, రీసైక్లింగ్ చోటు చేసుకుంటున్నప్ప‌టికీ కాంక్రీటు, రాతి ప‌నిలో జ‌నించే వ్య‌ర్థాల (సీ అండ్ డీ వేస్ట్‌) లో దాదాపు 50 శాతం ప్ర‌స్తుతం భార‌త్ లో రీసైక్లింగ్ కు నోచుకోవ‌డం లేదు.
దుర్గాష్ట‌మి సంద‌ర్భంగా ప్ర‌ధాని శుభాకాంక్ష‌లు

ప్ర‌ధాన‌మంత్రి న‌రేంద్ర‌మోదీ దేశ ప్ర‌జ‌ల‌కు దుర్గాష్ట‌మి శుభాకాంక్ష‌లు తెలిపారు. త‌న సందేశంలో – దుర్గాష్ట‌మిని ప్ర‌పంచ‌వ్యాప్తంగా జ‌రుపుకుంటున్న ప్ర‌జ‌ల‌కు, తోటి భార‌తీయుల‌కు నా శుభాకాంక్ష‌లు. దుర్గామాత త‌న ఆశీస్సుల‌తో ప్ర‌జ‌లంద‌రి జీవితాల‌లో సుఖ సంతోషాలు నింపాలి. స‌మాజంలో ఉన్న చెడును, అన్యాయాన్ని దుర్గామాత రూపుమాపాలి, అని ప్ర‌ధాని పేర్కొన్నారు.
ఈద్-ఉల్-ఫితర్ సందర్భంగా ప్రజలకు శుభాకాంక్షలు తెలియజేసిన – ప్రధానమంత్రి

ఈద్-ఉల్-ఫితర్ శుభ సందర్భంగా ప్రధానమంత్రి శ్రీ నరేంద్ర మోదీ ప్రజలకు శుభాకాంక్షలు తెలియజేశారు. ఈ మేరకు ప్రధానమంత్రి సామాజిక మాధ్యమం ద్వారా ట్వీట్ చేస్తూ, "ఈద్-ఉల్-ఫితర్ శుభాకాంక్షలు. ఈ శుభ సందర్భం మన సమాజంలో ఐక్యత, సోదర భావాన్ని పెంపొందించాలని కోరుకుందాం. ప్రతి ఒక్కరూ మంచి ఆరోగ్యం, శ్రేయస్సుతో ఆశీర్వదించబడాలి.”, అని ఆకాంక్షించారు.
శికాగో లో స్వామి వివేకానంద ప్ర‌సంగానికి 125వ సంవ‌త్స‌రం రావడం మ‌రియు పండిత్  దీన్‌ద‌యాళ్ ఉపాధ్యాయ శ‌త జ‌యంతి ఉత్స‌వం సంద‌ర్భంగా ఏర్పాటైన విద్యార్థుల స‌మ్మేళనం లో ప్ర‌సంగించిన ప్ర‌ధాన మంత్రి

స్వామి వివేకానంద శికాగో లో చేసిన ప్ర‌సంగం 125వ సంవ‌త్స‌రం లోకి అడుగుపెట్టిన సంద‌ర్భంగా మ‌రియు పండిత్ దీన్‌ద‌యాళ్ ఉపాధ్యాయ శ‌త జ‌యంతి ఉత్స‌వం.. ఈ రెండు ఘట్టాల సంద‌ర్భంగా న్యూ ఢిల్లీ లోని విజ్ఞాన్ భ‌వ‌న్ లో ఈ రోజు నిర్వ‌హించిన విద్యార్థుల స‌మ్మేళ‌నం కార్య‌క్ర‌మంలో ప్ర‌ధాన మంత్రి శ్రీ న‌రేంద్ర మోదీ పాల్గొని ప్ర‌సంగించారు. 125 సంవ‌త్స‌రాల క్రితం ఇదే రోజు, ఇటీవలే 9/11 గా ప్ర‌సిద్ధమైంది. భార‌త‌దేశానికి చెందిన ఓ యువ‌కుడు కేవ‌లం కొన్ని మాట‌ల‌తో ప్ర‌పంచాన్ని గెలుచుకొన్నాడు; ఏకత్వం యొక్క శ‌క్తిని సైతం ప్ర‌పంచానికి చాటి చెప్పాడు. 1893వ సంవ‌త్స‌రం, సెప్టెంబ‌ర్ 11వ తేదీ ప్రేమ‌, ఏకస్వరం మ‌రియు సోద‌ర‌త్వాల ప్ర‌తీక‌గా నిలిచింది అని ప్రధాన మంత్రి అన్నారు. మ‌న స‌మాజంలోకి చొర‌బ‌డిన సామాజిక చెడులకు విరుద్ధంగా స్వామి వివేకానంద గ‌ళ‌మెత్తార‌ని ప్ర‌ధాన మంత్రి చెప్పారు. కేవ‌లం మ‌తప‌ర‌మైన ఆచారాలు ఒక వ్య‌క్తిని దివ్య‌త్వంతో జ‌త ప‌ర‌చ‌జాలవు; ‘జ‌న సేవ’ యే ‘ప్ర‌భు సేవ’ అవుతుంది అని స్వామి వివేకానంద ప్ర‌వ‌చించినట్లు ఆయన గుర్తుకు తెచ్చారు. ధర్మోపదేశాలను స్వామి వివేకానంద‌కు న‌మ్మ‌ేవారు కాదని ప్ర‌ధాన మంత్రి అన్నారు. ఆయ‌న ఆలోచ‌న‌లు, భావ‌జాలం ‘రామ‌కృష్ణ మ‌ఠం’ స్థాపన ద్వారా సంస్థాగ‌త సేవ‌కు బాట వేసినట్లు ప్ర‌ధాన మంత్రి చెప్పారు. భార‌త‌దేశాన్ని ప‌రిశుభ్రంగా ఉంచ‌డం కోసం అలుపెర‌గ‌క ప‌ని చేస్తున్న వారంద‌రి గురించి ప్ర‌ధాన మంత్రి ప్ర‌త్యేకంగా ప్ర‌స్తావించారు. వారు ‘వందే మాత‌రమ్’ స్ఫూర్తిని సంపూర్ణంగా అత్యున్న‌త స్థాయిలో ఇముడ్చుకున్న‌ారని ఆయ‌న చెప్పారు. విద్యార్థి సంఘాలు విశ్వ విద్యాల‌య ఎన్నిక‌ల‌లో ప్ర‌చారం చేసేట‌ప్పుడు స్వ‌చ్ఛ‌త‌కు మ‌రింత ఎక్కువ ప్రాధాన్యాన్ని ఇవ్వాల‌ని ప్ర‌ధాన మంత్రి అన్నారు. స్వామి వివేకానందుని ప్ర‌సంగంలోని తొలి ప‌లుకులు అయినటువంటి ‘‘అమెరికా సోద‌రులు, సోద‌రీమ‌ణులారా’’ అనే మాట‌ల‌ లోని స‌హేతుక అతిశయాన్ని మ‌హిళ‌ల‌ను గౌర‌వించేవారు మాత్ర‌మే గ్ర‌హించగలుగుతార‌ని ఆయ‌న చెప్పారు. స్వామి వివేకానంద‌ కు, జమ్ షెద్ జీ టాటా కు మ‌ధ్య జ‌రిగిన ఉత్త‌ర ప్ర‌త్యుత్త‌రాలు భార‌త‌దేశం స్వయం ససమృద్ధి ప‌ట్ల స్వామి గారికి ఉన్న సంబంధాన్ని సూచిస్తాయ‌ని ప్ర‌ధాన మంత్రి తెలిపారు. విజ్ఞానం, నైపుణ్యాలు.. ఈ రెండూ కూడా స‌మాన ప్రాధాన్యం క‌లిగినవేనని ప్ర‌ధాన మంత్రి చెప్పారు. 21వ శ‌తాబ్ధం ఆసియా శ‌తాబ్ధం అని ప్ర‌జ‌లు ఇప్పుడు అంటున్నార‌ని ప్ర‌ధాన మంత్రి పేర్కొన్నారు. కానీ, చాలా కాలం క్రిత‌మే స్వామి వివేకానంద ‘ఒకే ఆసియా’ భావ‌న‌ను వ్యక్తం చేశార‌ని, ప్ర‌పంచ స‌మ‌స్య‌ల‌కు ప‌రిష్కారాలు ఆసియా నుండే వ‌స్తాయ‌ని చెప్పార‌ని ప్ర‌ధాన మంత్రి పేర్కొన్నారు. సృజ‌నాత్మ‌క‌త‌కు మ‌రియు న‌వ‌క‌ల్ప‌న‌కు విశ్వ విద్యాల‌య ఆవరణలకు మించిన ఉత్త‌మ‌మైన ప్ర‌దేశం ఏదీ లేద‌ని ప్ర‌ధాన మంత్రి చెప్పారు. ‘‘ఏక్ భార‌త్‌, శ్రేష్ఠ భార‌త్‌’’ స్ఫూర్తిని బ‌ల‌ప‌ర‌చ‌డం కోసం వేరు వేరు రాష్ట్రాల భాష‌ల‌ను, సంస్కృతిని ఒక పండుగ లాగా జ‌రుపుకోవ‌డం కోసం విశ్వ విద్యాల‌య ఆవ‌ర‌ణ‌లు ప్ర‌త్యేక దినాల‌ను నిర్వ‌హించాల‌ని ప్ర‌ధాన మంత్రి సూచించారు. భార‌తదేశం మారుతోంది, ప్ర‌పంచ రంగ‌స్థ‌లంలో భార‌త‌దేశానికి ఉన్న స్థానం పెరుగుతోంది. దీనికి కార‌ణం జ‌న శ‌క్తే అని ప్ర‌ధాన మంత్రి అన్నారు. ‘‘నియ‌మాల‌ను అనుస‌రించండి, ఇక భార‌త‌దేశ‌మే రాజ్య‌మేలుతుంది’’ అని విద్యార్థి లోకానికి ఆయ‌న ఉద్బోధించారు.
ప్రజా పరిపాలన, పాలనాపరమైన సంస్కరణల్లో భారతదేశం, యునైటెడ్ కింగ్ డమ్ ల మధ్య అవగాహన ఒప్పందం

ప్రజా పరిపాలన, పాలనాపరమైన సంస్కరణల్లో భారతదేశం, యునైటెడ్ కింగ్‌డమ్ దేశాల మధ్య 2015 నవంబర్ లో కుదిరిన అవగాహనపూర్వక ఒప్పందం (ఎంఓయూ)కు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోద ముద్ర వేసింది. ఈ ఒప్పందం ప్రకారం.. ప్రజా పరిపాలన, వినియోగదారులకు అనుకూలంగా ఉండే సేవల డిజైన్, సేవలు అందించటంలో అధికారుల ప్రమేయాన్ని తగ్గించటం, ప్రభుత్వ వ్యవస్థను పునర్నిర్మించటం, ఉద్యోగుల సామర్థ్యాన్ని పెంపొందించటం, ప్రజా ఫిర్యాదులను పరిష్కరించే విధానం, స్థానిక ప్రభుత్వాల్లో సంస్కరణలు, సామాజిక భద్రతను బలోపేతం చేయటంలో సంస్కరణలు, పాలనలో నైతికతను ఇనుమడింపచేసే వ్యూహాల అనుసరణలో సమన్వయం, ఉద్యోగుల నిర్వహణలో ప్రభుత్వానికి- పరిశ్రమలకు మధ్య సమన్వయం, ప్రజల భాగస్వామ్యాన్ని పెంచే యంత్రాంగాల ఏర్పాటు, సంక్షోభాల‌, విపత్తుల నిర్వహణ, ప్రభుత్వ కార్యకలాపాల్లో డిజిటల్ మార్పులు తీసుకురావడం వంటి రంగాలలో ఇరుపక్షాలు సహకారం ఇచ్చి పుచ్చుకోనున్నాయి. ప్రజా పరిపాలనపైన, పాలనపైన నియమించే ఓ సంయుక్త కార్యాచరణ బృందానికి ఈ ఒప్పందం అమలు బాధ్యతను అప్పగిస్తారు. ప్రస్తుతం యూకేలో వినియోగదారుల ప్రయోజనాలు పరమావధిగా అందిస్తున్న సేవల వ్యవస్థను ప్రజా సేవల రంగంలో శరవేగంగా మారుతున్న వాతావరణానికి అనుగుణంగా తీర్చిదిద్దడానికి, భారతదేశంలో ఎప్పటికప్పుడు అమలలోకి వచ్చే మంచి విధానాలను అనుసరిస్తూ.. కొత్తగా ప్రజాసేవల పద్ధతిని ప్రవేశపెట్టడం ఈ ఒప్పందం లక్ష్యాల్లో ఒకటి. ఇదే రకమైన విధానాన్ని భారతదేశంలో కూడా అవలంబించడం ద్వారా ఇండియాలోనూ ప్రజా సేవల అందజేతను మెరుగుపరుస్తారు. ఈ ఒప్పందం ప్రకారం మొదటి సంయుక్త కార్యనిర్వాహక బృందం సమావేశం త్వరలో లండన్‌లో జరగనుంది. పూర్వరంగం: సమర్థవంతమైన ప్రజాపాలన వ్యవస్థ కోసం పౌరులు కేంద్రంగా ఆన్ లైన్ సేవల వ్యవస్థను ఏర్పాటు చేసే అవకాశం లభిస్తుంది. పాలనలో అందరికీ సమన్యాయం జరిగేలా పారదర్శకమైన, జవాబుదారీ వ్యవస్థకు ఇది దారి తీస్తుంది. దేశవ్యాప్తంగా ఆన్ లైన్ సేవలను ప్రజలకు అందించాలని కేంద్ర ప్రభుత్వం కంకణం కట్టుకుంది. ప్రజా పరిపాలన వ్యవస్థను తిరిగి గాడిలో పెటట్టడం, ఈ‍-గవర్నెన్స్, డిజిటల్ ఇండియా, తదితర కార్యక్రమాలను ప్రవేశపెట్టడం వగైరా రూపాలలో ప్రభుత్వం చేస్తున్న కృషికి ఇది మరింత ఊతాన్ని అందించగలదు. దీని ద్వారా భవిష్యత్తులో ప్రజలు కేంద్రంగా అన్ని సేవలు ఒకే చోటుకు తెచ్చేందుకు కనీస స్థాయి ప్రభుత్వంతో గరిష్ఠ స్థాయి పాలన (మినిమమ్ గవర్నమెంట్-మ్యాగ్జిమమ్ గవర్నెన్స్)ను అందించాలనేది కేంద్రం లక్ష్యం. సుపరిపాలన, పరిపాలన సంబంధిత సంస్కరణలలో అంతర్జాతీయ సమన్వయం కోసం డీఏఆర్‌పీజీ చేస్తున్న ప్రయత్నాలలో ఇంతవరకు చైనా, మలేషియా, సింగపూర్ లతో ద్వైపాక్షిక అవగాహనపూర్వక ఒప్పందాలు (ఎంఓయూ లు), బ్రెజిల్, దక్షిణాఫ్రికాలతో త్రైపాక్షిక ఒప్పందాలు కుదుర్చుకుంది. ఐక్యరాజ్యసమితి ఈ-గవర్నమెంట్ సర్వేలో ముందువరసలో ఉన్న యునైటెడ్ కింగ్ డమ్ తో ఇటీవల కుదుర్చుకున్న ఒప్పందం ఆ దిశగా ఒక కొత్త అడుగు అని చెప్పాలి.
భారతదేశం- బాంగ్లాదేశ్ మైత్రి కి 50 సంవత్సరాలతాలూకు పునాదుల ను మనం సంయుక్తం గా స్మరించుకోవడం తో పాటు వేడుక గా కూడాను జరుపుకొంటున్నాం: ప్రధాన మంత్రి

భారతదేశం– బాంగ్లాదేశ్ మిత్రత్వాని కి 50 సంవత్సరాల తాలూకు పునాదుల ను మనం సంయుక్తం గా స్మరించుకోవడం తో పాటు వేడుక గా కూడాను జరుపుకొంటున్నాం అని ప్ర‌ధాన మంత్రి శ్రీ న‌రేంద్ర మోదీ అన్నారు. ప్రధాన మంత్రి ఒక ట్వీట్ లో – ‘‘ఈ రోజు న భారతదేశం మరియు బాంగ్లాదేశ్ మైత్రి దివస్ ను స్మరించుకొంటున్నాయి. మనం మన స్నేహానికి 50 సంవత్సరాల తాలూకు పునాదులను జ్ఞ‌ప్తి కి తెచ్చుకొని మరి వేడుక గా జరుపుకొంటున్నాం. మన బంధాలను మరింత గా విస్తరించుకోవడం తో పాటు వాటిని గాఢతరం గా మలచుకోవడం కోసం గౌరవనీయ ప్రధాని శేఖ్ హసీనా గారి తో కలసి పనిచేయాలని నేను ఎదురుచూస్తూ ఉన్నాను.’’ అని పేర్కొన్నారు.
శ్రీ బిల్ గేట్స్ తో స‌మావేశ‌మైన ప్ర‌ధాన మంత్రి శ్రీ న‌రేంద్ర మోదీ

బిల్ ఎండ్ మిలిండా గేట్స్ ఫౌండేశన్ కో- చైర్ శ్రీ బిల్ గేట్స్ మూడు రోజుల పాటు భార‌త‌దేశ సంద‌ర్శ‌న కార్య‌క్ర‌మం లో భాగం గా ప్ర‌ధాన మంత్రి శ్రీ న‌రేంద్ర మోదీ శ్రీ గేట్స్ తో ఈ రోజు న స‌మావేశ‌మ‌య్యారు. గడచిన సెప్టెంబ‌ర్ లో న్యూ యార్క్ లో ఐక్య రాజ్య స‌మితి సాధార‌ణ స‌భ సమావేశం జరిగిన సందర్భం లో కూడా వీరు ఉభ‌యులు సమావేశమయ్యారు. స్థిర అభివృద్ధి ల‌క్ష్యాల (ఎస్‌డిజి) సాధన దిశ గా భార‌త ప్ర‌భుత్వ కృషి లో, మరీ ముఖ్యం గా వ్య‌వ‌సాయం, పారిశుధ్యం, పోష‌ణ విజ్ఞానం మ‌రియు ఆరోగ్యం రంగాల లో భారత ప్రభుత్వం చేస్తున్న ప్రయత్నాల కు మద్దతు ను అందించాలన్నది త‌మ ఫౌండేశ‌న్ వచన బద్ధత అని శ్రీ బిల్ గేట్స్ మరో మారు స్పష్టం చేశారు. పోషణ సంబంధ విజ్ఞానాన్ని కీలక శ్రద్ధ అవసరమైనటువంటి రంగం గా ప్రాధాన్యం కట్టబెట్టడం తో పాటు జాతీయ పోష‌ణ్ అభియాన్ లో భాగం గా సలుపుతున్నటువంటి కృషి కి గాను శ్రీ గేట్స్ ప్ర‌ధాన మంత్రి ని అభినందించారు. వ్య‌వ‌సాయ దిగుబడి ని మరియు వ్యవస్థ లను పెంపొందింప చేయ‌గ‌ల నూత‌న ఆలోచ‌న‌ల ను- మరీ ముఖ్యం గా వ్య‌వ‌సాయాన్ని మ‌రింత మంది కి అందుబాటులోకి తీసుకురావడం, తద్వారా పేద‌ ప్రజ అభ్యున్నతి కి మ‌రియు ఆద‌ర‌ణ కు నోచుకోని వ‌ర్గాల అభ్యున్న‌తి కి తోడ్ప‌డ‌గలిగే ఆలోచనల ను – ఆయ‌న ప్ర‌ధాన మంత్రి దృష్టి కి తీసుకు వ‌చ్చారు. ఫౌండేశ‌న్ యొక్క కృషి ని ప్ర‌ధాన మంత్రి ప్ర‌శంసిస్తూ, ఈ ఫౌండేశ‌న్ క‌న‌బ‌రుస్తున్న ప్ర‌తిస్పంద‌న శీల‌త్వాన్ని మరియు ప్రావీణ్యాన్ని ప్ర‌భుత్వం ఎంత విలువైంది గా ప‌రిగ‌ణిస్తోందో ప్ర‌త్యేకం గా ప్రస్తావించారు. స‌మాచార రాశి మరియు నిద‌ర్శ‌నాలపై ఆధారపడే ఆలోచనల తో కూడినటువంటి చొర‌వల తో పాటు అభివృద్ధి లో భాగ‌స్తులుగా ఉన్నటువంటి వర్గాలు అందించే మ‌ద్ధ‌తు లు వ్య‌వ‌సాయం, హ‌రిత శ‌క్తి , పోష‌ణ విజ్ఞానం మ‌రియు ఆరోగ్యం రంగాల లో చేప‌డుతున్న ప‌నుల ను వేగ‌వంతం చేయడంలో సహాయకారి కాగలవు అని ఆయ‌న సూచించారు. శ్రీ బిల్ గేట్స్ పక్షాన భార‌త‌దేశం లో నాయకత్వ స్థానాల లో ఉన్న వారు కూడా ఈ స‌మావేశం లో పాల్గొన్నారు.
తెలంగాణ రాష్ట్ర స్థాప‌క దినం నాడు ఆ రాష్ట్ర ప్ర‌జ‌ల కు శుభాకాంక్ష‌లు తెలిపిన ప్ర‌ధాన మంత్రి;  ఆంధ్ర ప్ర‌దేశ్ ప్ర‌జ‌ల కు కూడా ఆయ‌న శుభాకాంక్ష‌లు తెలిపారు

ప్ర‌ధాన మంత్రి శ్రీ న‌రేంద్ర మోదీ తెలంగాణ రాష్ట్ర స్థాప‌క దినం నాడు ఆ రాష్ట్ర ప్ర‌జ‌ల కు శుభాకాంక్ష‌లు తెలిపారు. ప్ర‌ధాన మంత్రి ఆంధ్ర ప్ర‌దేశ్ ప్ర‌జ‌ల కు కూడా త‌న శుభాకాంక్ష‌లు తెలియజేశారు. “తెలంగాణ స్థాప‌క దినం సందర్భం లో, ఈ అద్భుత‌మైన రాష్ట్రం యొక్క ప్ర‌జ‌ల‌ కు ఇవే నా శుభాకాంక్ష‌లు. క‌ష్టించి ప‌ని చేసే పౌరుల‌ కు తెలంగాణ మారు పేరు గా ఉంది. వారు మ‌న దేశాభివృద్ధి కి గొప్ప తోడ్పాటు ను అందిస్తున్నారు. తెలంగాణ పురోగ‌తి ప‌థం లో సాగాల‌ని ఆ ఈశ్వ‌రుడి ని నేను ప్రార్థిస్తున్నాను. ఆంధ్ర ప్ర‌దేశ్ యొక్క ప్రియ‌మైన నా సోద‌రీమ‌ణుల‌ కు మ‌రియు సోద‌రుల‌ కు ఇవే శుభాకాంక్ష‌లు. విజ్ఞాన శాస్త్రం మొద‌లుకొని క్రీడ‌ల వ‌ర‌కు, విద్య మొద‌లుకొని వ్యాపార సంస్థ‌ ల వ‌ర‌కు ఆంధ్ర ప్ర‌దేశ్ యొక్క తోడ్పాటు ఎంత‌గానో ఉంది. ఈ రాష్ట్రం రానున్న సంవ‌త్స‌రాల లో స‌మృద్ధి చెందుగాక’’ అని ఒక సందేశం లో ప్ర‌ధాన మంత్రి పేర్కొన్నారు.